Enurev Breezhaler (glycopyrronium bromide) – φυλλο οδηγιων χρησησ - R03BB06 – RXed.eu | EL
Αρχική / E / Enurev Breezhaler
Enurev Breezhaler (glycopyrronium bromide) – φυλλο οδηγιων χρησησ - R03BB06
Όνομα φαρμάκου Enurev Breezhaler
1. Τι είναι το Enurev Breezhaler και ποια είναι η χρήση του
2. Τι πρέπει να γνωρίζετε πριν χρησιμοποιήσετε το Enurev Breezhaler
3. Πώς να χρησιμοποιήσετε το Enurev Breezhaler
5. Πώς να φυλάσσετε το Enurev Breezhaler
Φύλλο οδηγιών χρήσης: Πληροφορίες για τοv χρήστη
Enurev Breezhaler 44 μικρογραμμάρια κόνις για εισπνοή, σκληρά καψάκια
γλυκοπυρρόνιο (ως βρωμιούχο γλυκοπυρρόνιο)
-Εάν έχετε περαιτέρω απορίες, ρωτήστε τον γιατρό, ή τον φαρμακοποιό ή τον νοσοκόμο σας.
-Εάν παρατηρήσετε κάποια ανεπιθύμητη ενέργεια, ενημερώστε τον γιατρό, ή τον φαρμακοποιό, ή τον νοσοκόμο σας. Αυτό ισχύει και για κάθε πιθανή ανεπιθύμητη ενέργεια που δεν αναφέρεται στο παρόν φύλλο οδηγιών χρήσης. Βλέπε παράγραφο 4.
1.Τι είναι το Enurev Breezhaler και ποια είναι η χρήση του
2.Τι πρέπει να γνωρίζετε πριν χρησιμοποιήσετε το Enurev Breezhaler
3.Πώς να χρησιμοποιήσετε το Enurev Breezhaler
5.Πώς να φυλάσσετε το Enurev Breezhaler
Τι είναι το Enurev Breezhaler
Αυτό το φάρμακο περιέχει τη δραστική ουσία που ονομάζεται βρωμιούχο γλυκοπυρρόνιο. Αυτό ανήκει σε μια ομάδα φαρμάκων που ονομάζονται βρογχοδιασταλτικά.
Ποια είναι η χρήση του Enurev Breezhaler
Αυτό το φάρμακο χρησιμοποιείται για να διευκολύνει την αναπνοή σε ενήλικες ασθενείς που παρουσιάζουν αναπνευστική δυσκολία λόγω μιας νόσου των πνευμόνων που ονομάζεται χρόνια αποφρακτική πνευμονοπάθεια (ΧΑΠ).
Στη ΧΑΠ οι μύες που περιβάλουν τους αεραγωγούς σφίγγουν. Αυτό προκαλεί δυσκολία στην αναπνοή. Αυτό το φάρμακο εμποδίζει το σφίξιμο αυτών των μυών στους πνεύμονες, καθιστώντας ευκολότερη τη ροή του αέρα από και προς τους πνεύμονες.
Μην χρησιμοποιήσετε το Enurev Breezhaler
-σε περίπτωση αλλεργίας στο βρωμιούχο γλυκοπυρρόνιο ή σε οποιοδήποτε άλλο από τα συστατικά αυτού του φαρμάκου (αναφέρονται στην παράγραφο 6).
Απευθυνθείτε στον γιατρό σας προτού χρησιμοποιήσετε το Enurev Breezhaler, εάν κάποιο από τα παρακάτω ισχύει για εσάς:
-αντιμετωπίζετε δυσκολία στην ούρηση.
Κατά τη θεραπεία με το Enurev Breezhaler, διακόψτε τη χρήση του φαρμάκου και ενημερώστε αμέσως το γιατρό σας:
-σας εάν παρουσιάσετε αίσθημα σύσφιγξης στο θώρακα, βήχα, συριγμό ή λαχάνιασμα αμέσως μετά τη χρήση του Enurev Breezhaler (σημεία βρογχόσπασμου).
-εάν παρουσιάσετε δυσκολίες στην αναπνοή ή την κατάποση, πρήξιμο της γλώσσας, των χειλιών ή του προσώπου, δερματικό εξάνθημα, φαγούρα ή φλύκταινες (σημεία αλλεργικής αντίδρασης).
-εάν αισθανθείτε πόνο στα μάτια ή δυσφορία, εμφανίσετε παροδική θαμπή όραση, φωτεινοί ή έγχρωμοι δακτύλιοι ή έγχρωμες εικόνες σε συνδυασμό με κόκκινα μάτια. Αυτά ενδέχεται να είναι σημεία οξείας προσβολής από γλαύκωμα κλειστής γωνίας.
Το Enurev Breezhaler χρησιμοποιείται ως θεραπεία συντήρησης για τη ΧΑΠ. Μη χρησιμοποιείτε αυτό το φάρμακο για την αντιμετώπιση μίας ξαφνικής κρίσης δύσπνοιας ή συριγμού.
Άλλα φάρμακα και Enurev Breezhaler
Ενημερώστε τον γιατρό ή τον φαρμακοποιό σας εάν παίρνετε, έχετε πρόσφατα πάρει ή μπορεί να πάρετε άλλα φάρμακα. Αυτό περιλαμβάνει φάρμακα παρόμοια του Enurev Breezhaler που χρησιμοποιούνται για την πνευμονοπάθειά σας, όπως το ιπρατρόπιο, το οξιτρόπιο ή το τιοτρόπιο (τα λεγόμενα αντιχολινεργικά).
Δεν έχουν αναφερθεί συγκεκριμένες ανεπιθύμητες ενέργειες κατά τη χρήση του Enurev Breezhaler μαζί με άλλα φάρμακα που χρησιμοποιούνται για τη θεραπεία της ΧΑΠ όπως ανακουφιστικά εισπνεόμενα (π.χ. σαλβουταμόλη), μεθυλοξανθίνες (π.χ. θεοφυλλίνη) και/ή από του στόματος και εισπνεόμενα στεροειδή (π.χ. πρεδνιζολόνη).
Δεν διατίθενται δεδομένα σχετικά με τη χρήση αυτού του φαρμάκου σε έγκυες γυναίκες και δεν είναι γνωστό εάν η δραστική ουσία αυτού του φαρμάκου διέρχεται στο μητρικό γάλα.
Δε θεωρείται πιθανό αυτό το φάρμακο να επηρεάσει την ικανότητά σας να οδηγείτε και να χειρίζεστε μηχανές.
Το Enurev Breezhaler περιέχει λακτόζη
Αυτό το φάρμακο περιέχει λακτόζη. Αν ο γιατρός σας, σας ενημέρωσε ότι έχετε δυσανεξία σε ορισμένα σάκχαρα, επικοινωνήστε με τον γιατρό σας πριν πάρετε αυτό το φάρμακο.
Πόσο Enurev Breezhaler να χρησιμοποιήσετε
Πότε να εισπνέετε το Enurev Breezhaler
Πώς να χρησιμοποιήσετε το Enurev Breezhaler
-Σε αυτή τη συσκευασία, θα βρείτε μία συσκευή εισπνοής και καψάκια (σε κυψέλες) που περιέχουν το φάρμακο ως κόνι για εισπνοή. Χρησιμοποιείτε τα καψάκια μόνο με τη συσκευή εισπνοής που περιέχεται σε αυτή τη συσκευασία (συσκευή εισπνοής Enurev Breezhaler). Τα καψάκια θα πρέπει να παραμένουν στις κυψέλες μέχρι να χρειαστεί να τα χρησιμοποιήσετε.
-Μην σπρώχνετε το καψάκιο μέσω του φύλλου αλουμινίου.
-Όταν ξεκινήσετε νέα συσκευασία, χρησιμοποιήστε τη νέα συσκευή εισπνοής Enurev Breezhaler που παρέχεται στη συσκευασία.
Εάν χρησιμοποιήσετε μεγαλύτερη δόση Enurev Breezhaler από την κανονική
Εάν έχετε εισπνεύσει πάρα πολύ από αυτό το φάρμακο ή εάν χρησιμοποιήσει κάποιος άλλος κατά λάθος τα καψάκια σας, θα πρέπει να ενημερώστε αμέσως το γιατρό σας ή να μεταβείτε στην πλησιέστερη μονάδα επειγόντων περιστατικών. Δείξτε τη συσκευασία του Enurev Breezhaler. Μπορεί να απαιτηθεί ιατρική παρακολούθηση.
Εάν ξεχάσετε να χρησιμοποιήσετε το Enurev Breezhaler
Εάν ξεχάσετε να εισπνεύσετε μια δόση, εισπνεύστε την το συντομότερο δυνατό. Ωστόσο, μην πάρετε δύο δόσεις την ίδια ημέρα. Στη συνέχεια, λάβετε την επόμενη δόση ως συνήθως.
Πόσο καιρό να συνεχίσετε τη θεραπεία με Enurev Breezhaler
-Συνεχίστε να χρησιμοποιείτε αυτό το φάρμακο για όσο χρονικό διάστημα σας υποδείξει ο γιατρός σας.
-Η ΧΑΠ είναι μακροχρόνια νόσος και θα πρέπει να χρησιμοποιείτε αυτό το φάρμακο κάθε μέρα και όχι μόνο όταν παρουσιάζετε αναπνευστικά προβλήματα ή άλλα συμπτώματα της ΧΑΠ.
Εάν έχετε απορίες σχετικά με το χρονικό διάστημα που θα πρέπει να συνεχίσετε τη θεραπεία με αυτό το φάρμακο, απευθυνθείτε στο γιατρό ή το φαρμακοποιό σας.
Ορισμένες ανεπιθύμητες ενέργειες πιθανό να είναι σοβαρές, αλλά δεν είναι συχνές
(ενδέχεται να επηρεάσουν μέχρι 1 στους 100 ασθενείς)
Υψηλά επίπεδα σακχάρου στο αίμα (υπεργλυκαιμία: τυπικά συμπτώματα περιλαμβάνουν υπερβολική δίψα ή πείνα και συχνή ούρηση)
Εξάνθημα, φαγούρα, φλύκταινες, δυσκολία στην αναπνοή την κατάποση, ζάλη (πιθανά σημεία αλλεργικής αντίδρασης)
Πρήξιμο κυρίως της γλώσσας, των χειλιών, του προσώπου ή του λάρυγγα (πιθανά σημεία αγγειοοιδήματος)
Εάν εμφανίσετε κάποια από αυτές τις ανεπιθύμητες ενέργειες, ενημερώστε αμέσως το γιατρό σας.
Ορισμένες ανεπιθύμητες ενέργειες πιθανό να είναι σοβαρές, αλλά η συχνότητα τους είναι μη γνωστή
Δυσκολία κατά την αναπνοή με συριγμό ή βήχα (σημεία παράδοξου βρογχόσπασμου)
Ορισμένες ανεπιθύμητες ενέργειες είναι συχνές
(ενδέχεται να επηρεάσουν μέχρι 1 στους 10 ασθενείς)
Καταρροή ή μπούκωμα στη μύτη, φτέρνισμα, πονόλαιμος
Διάρροια ή πόνος στο στομάχι
Ορισμένες ανεπιθύμητες ενέργειες είναι όχι συχνές
Δυσκολία και πόνος κατά την ούρηση
Τερηδόνα των δοντιών
Αίσθημα πίεσης ή πόνου στα μάγουλα και το μέτωπο
Αιμορραγία στη μύτη
Πόνος στα χέρια ή πόδια
Πόνος στους μύες, τα οστά ή τις αρθρώσεις του θώρακα
Δυσφορία του στομάχου μετά από τα γεύματα
Μεταβολή της φωνής (βραχνάδα)
Ορισμένοι ηλικιωμένοι ασθενείς άνω των 75 ετών μπορεί να εμφανίσουν πονοκέφαλο (συχνότητα συχνή) και ουρολοίμωξη (συχνότητα συχνή).
Να φυλάσσετε τα καψάκια στην αρχική κυψέλη για να προστατεύονται από την υγρασία. Μην τα αφαιρείτε από την κυψέλη παρά μόνο αμέσως πριν τη χρήση.
Τι περιέχει το Enurev Breezhaler
-Η δραστική ουσία είναι το βρωμιούχο γλυκοπυρρόνιο. Κάθε καψάκιο περιέχει 63 μικρογραμμάρια βρωμιούχου γλυκοπυρρονίου (ισοδύναμο με 50 μικρογραμμάρια
γλυκοπυρρονίου). Η παρεχόμενη δόση (η δόση που απελευθερώνεται από το επιστόμιο της συσκευής εισπνοής) είναι ισοδύναμη με 44 μικρογραμμάρια γλυκοπυρρονίου.
Εμφάνιση του Enurev Breezhaler και περιεχόμενο της συσκευασίας
Τα Enurev Breezhaler 44 μικρογραμμάρια κόνις για εισπνοή, σκληρά καψάκια είναι διαφανή και πορτοκαλί και περιέχουν λευκή κόνι. Έχουν τυπωμένο τον κωδικό προϊόντος «GPL50» σε μαύρο
χρώμα πάνω από μία μαύρη ράβδο και ένα εταιρικό λογότυπο ( ) τυπωμένο σε μάυρο χρώμα κάτω από τη μαύρη ράβδο.
Κάθε συσκευασία περιέχει μια συσκευή που ονομάζεται συσκευή εισπνοής, μαζί με καψάκια σε κυψέλες. Κάθε κυψέλη περιέχει 6 ή 10 σκληρά καψάκια.
Συσκευασίες που περιέχουν 6 x 1, 10 x 1, 12 x 1 ή 30 x 1 σκληρά καψάκια, με μια συσκευή εισπνοής.
Πολυσυσκευασίες που περιέχουν 90 (3 συσκευασίες των 30 x 1) σκληρά καψάκια και 3 συσκευές εισπνοής.
Πολυσυσκευασίες που περιέχουν 96 (4 συσκευασίες των 24 x 1) σκληρά καψάκια και 4 συσκευές εισπνοής.
Πολυσυσκευασίες που περιέχουν 150 (15 συσκευασίες των 10 x 1) σκληρά καψάκια και 15 συσκευές εισπνοής.
Πολυσυσκευασίες που περιέχουν 150 (25 συσκευασίες των 6 x 1) σκληρά καψάκια και 25 συσκευές εισπνοής.
Οδηγίες χρήσης της συσκευής εισπνοής Enurev Breezhaler
Χρησιμοποιείτε μόνο τη συσκευή εισπνοής Enurev Breezhaler που περιέχεται σε αυτή τη συσκευασία. Μη χρησιμοποιείτε καψάκια Enurev Breezhaler με οποιαδήποτε άλλη συσκευή εισπνοής και μη χρησιμοποιείτε τη συσκευή εισπνοής Enurev Breezhaler για να πάρετε οποιοδήποτε άλλο φάρμακο σε καψάκιο.
Όταν ξεκινήσετε μία νέα συσκευασία, χρησιμοποιήστε μόνο τη νέα συσκευή εισπνοής Enurev Breezhaler που παρέχεται στη συσκευασία.
Η συσκευασία σας Enurev Breezhaler
Κάθε συσκευασία Enurev Breezhaler περιέχει:
-μία συσκευή εισπνοής Enurev Breezhaler
-μία ή περισσότερες ταινίες κυψελών, όπου η καθεμία περιέχει είτε 6 είτε 10 καψάκια Enurev Breezhaler προς χρήση στη συσκευή εισπνοής.
Ταινία κυψελών
Αφού ολοκληρώσετε τη λήψη της ημερήσιας δόσης σας Enurev Breezhaler:
Μην αποθηκεύετε τα καψάκια στη συσκευή εισπνοής Enurev Breezhaler.